b'\n_START_ARTICLE_\n\xc8\x9aar\xc4\x83 insular\xc4\x83\n_START_PARAGRAPH_\nO \xc8\x9bar\xc4\x83 insular\xc4\x83 este o \xc8\x9bar\xc4\x83 compus\xc4\x83 din o insul\xc4\x83, mai multe insule sau o parte de o insul\xc4\x83. \xc3\x8en anul 2016 (dintr-un total de 193 de \xc8\x9b\xc4\x83ri) sunt \xc3\xaenregistrate la ONU  47 de \xc8\x9b\xc4\x83ri insulare (reprezent\xc3\xa2nd 24%) (f\xc4\x83r\xc4\x83 Republica Chinez\xc4\x83 \xc8\x99i Ciprul de Nord). Cea mai mare \xc8\x9bar\xc4\x83 insular\xc4\x83 este Indonezia (Australia fiind considerat\xc4\x83 \xc3\xaen general continent) \xc8\x99i cea mai mic\xc4\x83 Nauru.\n_START_SECTION_\nPolitica\n_START_PARAGRAPH_\nProcentul de \xc8\x9b\xc4\x83ri insulare care sunt democratice este mai mare dec\xc3\xa2t cea al \xc8\x9b\xc4\x83rilor continentale. Istoric au fost mai predispuse la stabilitate politic\xc4\x83 dec\xc3\xa2t cele continentale.\n_START_SECTION_\nAp\xc4\x83rare\n_START_PARAGRAPH_\n\xc8\x9a\xc4\x83rile insulare au fost adesea baza cuceririlor maritime \xc8\x99i a rivalit\xc4\x83\xc8\x9bii istorice dintre alte \xc8\x9b\xc4\x83ri. \xc8\x9a\xc4\x83rile insulare sunt mai sensibile la atacul altor \xc8\x9b\xc4\x83ri mai mari, continentale, din cauza dimensiunii lor \xc8\x99i a dependen\xc8\x9bei lor de liniile maritime \xc8\x99i aeriene de comunicare. Multe \xc8\x9b\xc4\x83ri insulare sunt, de asemenea, vulnerabile la pr\xc4\x83darea de c\xc4\x83tre mercenari \xc8\x99i al\xc8\x9bi cotropitori str\xc4\x83ini, iar izolarea le face o \xc8\x9bint\xc4\x83 dificil\xc4\x83.\n_START_SECTION_\nGeografie\n_START_PARAGRAPH_\nUnele \xc8\x9b\xc4\x83ri insulare sunt mai afectate  de schimb\xc4\x83rile climatice dec\xc3\xa2t alte \xc8\x9b\xc4\x83ri, deoarece pot avea probleme cu reducerea teritoriului, cu deficitul de ap\xc4\x83 \xc8\x99i, uneori, fiind necesar\xc4\x83 str\xc4\x83mutarea. Unele \xc8\x9b\xc4\x83ri joase insulare sunt \xc3\xaen pericol de a disp\xc4\x83rea sub apele aflate \xc3\xaen cre\xc8\x99tere din Oceanul Pacific. Schimb\xc4\x83rile climatice pot afecta \xc8\x9b\xc4\x83rile insulare \xc8\x99i prin provocarea unor catastrofe naturale, cum ar fi cicloane tropicale, uragane, inunda\xc8\x9bii sau secet\xc4\x83.  \xc3\x8en 2011, Centrul de legisla\xc8\x9bie privind schimb\xc4\x83rile climatice (Center for Climate Change Law, CCCL) a organizat o conferin\xc8\x9b\xc4\x83 la care au participat 272 de persoane din 39 de na\xc8\x9biuni insulare, conferin\xc8\x9b\xc4\x83 cu tematica Aspecte juridice privind amenin\xc8\x9b\xc4\x83rile la adresa na\xc8\x9biunilor insulare.\n_START_SECTION_\nEconomie\n_START_PARAGRAPH_\nMulte \xc8\x9b\xc4\x83ri insulare se bazeaz\xc4\x83 foarte mult pe importuri \xc8\x99i sunt foarte afectate de schimb\xc4\x83rile din economia mondial\xc4\x83. Economiile \xc8\x9b\xc4\x83rilor insulare sunt de obicei mai mici \xc8\x99i mai vulnerabile la costurile de transport, a daunelor mediului asupra infrastructurii \xc8\x99i la izolarea fa\xc8\x9b\xc4\x83 de economiile unor \xc8\x9b\xc4\x83ri mai mari, continentale; excep\xc8\x9bie fiind Japonia, Australia \xc8\x99i Marea Britanie care sunt \xc8\x9b\xc4\x83ri insulare cu economie foarte dezvoltat\xc4\x83. Industria dominant\xc4\x83 \xc3\xaen majoritatea \xc8\x9b\xc4\x83rilor insulare este turismul.\n_START_SECTION_\nCompozi\xc8\x9bie\n_START_PARAGRAPH_\n\xc8\x9a\xc4\x83rile insulare sunt de obicei mici, cu popula\xc8\x9bii mici._NEWLINE_Unele \xc8\x9b\xc4\x83ri insulare sunt centrate pe una sau dou\xc4\x83 insule majore, cum ar fi Marea Britanie, Trinidad \xc8\x99i Tobago, Noua Zeeland\xc4\x83, Taiwan \xc8\x99i Singapore. Altele sunt r\xc4\x83sp\xc3\xa2ndite pe sute sau mii de insule mai mici, cum ar fi Filipine, Indonezia, Seychelles \xc8\x99i Maldive. Unele \xc8\x9b\xc4\x83ri insulare \xc3\xaemp\xc4\x83rt\xc4\x83\xc8\x99esc una sau mai multe din insule lor cu alte \xc8\x9b\xc4\x83ri, cum ar fi Regatul Unit cu Irlanda; Haiti cu Republica Dominican\xc4\x83 \xc8\x99i Indonezia care \xc3\xaemparte insule cu Papua Noua Guinee, Brunei, Timorul de Est \xc8\x99i Malaezia._NEWLINE_Geografic, Australia este considerat\xc4\x83 \xc8\x9bar\xc4\x83 continental\xc4\x83, mai degrab\xc4\x83 dec\xc3\xa2t insular\xc4\x83. Cu toate acestea, \xc3\xaen trecut, a fost considerat o \xc8\x9bar\xc4\x83 insular\xc4\x83 \xc3\xaen scop turistic (printre altele) \xc8\x99i este \xc3\xaenc\xc4\x83 adesea men\xc8\x9bionat\xc4\x83 ca atare.'